הוועדה המיוחדת לפניות הציבור, כנסת 20, פרוטוקול מספר 97, 2017-03-20 14:08

ישראל אייכלר: אנחנו פותחים את ישיבת הוועדה לפניות הציבור בנושא תמיכת משרד הרווחה, מבצע קמחא דפסחא לשנת תשע"ז.

ישראל אייכלר: היום כ"ב באדר התשע"ז, ה-20 במרץ 2017.

ישראל אייכלר: הוועדה מקיימת את הדיון בעקבות פניות של ארגוני חסד וצדקה ועמותות חסד נוספות שעד כה אנחנו שלושה שבועות לפני חג הפסח ועדיין לא פורסמו הקריטריונים של משרד הרווחה לגבי מועד ההגשה לתמיכה לקמחא דפסחא.

ישראל אייכלר: היום בשעה 11:00 בטרם קיום הדיון קיבלנו עדכון ממשרד הרווחה לפיה משרד האוצר העביר 13 מיליון שקלים לקמחא דפסחא וחג נוסף.

ישראל אייכלר: כמו כן יש עוד מיליון שקלים נוספים מקופות הצדקה ועיזבונות.

ישראל אייכלר: בסך הכול 14 מיליון שקלים.

ישראל אייכלר: בשנה שעברה התקציב היה 17 מיליון ו-650 אלף שקלים.

ישראל אייכלר: משרד הרווחה עומד להוציא פרסום לעמותות בהקדם אבל עדיין זה לא נעשה.

ישראל אייכלר: אני רוצה לציין בחיוב את הצעד החשוב והמבורך והוא שהיום הועברו 13 עד 14 מיליון שקלים.

ישראל אייכלר: אני מקווה שזה לא יהיה מאוחר מדי לגבי ההיערכות של העמותות אבל האיחור בפרסום עלול לפגוע בהן ואנחנו רוצים לשאול שאלה אחת בדיון.

ישראל אייכלר: קודם כל, מדוע השנה הסכום נמוך לעומת שנים קודמות?

ישראל אייכלר: בשנים עברו הסכום היה 18 מיליון שקלים, בשנה שעברה, לפני שנתיים הסכום היה 38 מיליון שקלים, בשנת 2013 הסכום היה חמישים מיליון שקלים והשנה הסכום עומד על 14 מיליון שקלים.

ישראל אייכלר: זה לא מובן לי כי מספר העניים לא פחת.

ישראל אייכלר: כי לא יחדל אביון מקרב הארץ.

ישראל אייכלר: מדוע הסכום השנה נמוך לעומת שנה שעברה?

ישראל אייכלר: זה נושא ראשון לדיון.

ישראל אייכלר: לגבי הקריטריונים.

ישראל אייכלר: נשמע אם הקריטריונים דומים לקריטריונים של שנה שעברה ומה קורה עם זה.

ישראל אייכלר: אני רוצה לציין שהמדינה שולחת נזקקים להסתייע בעמותות.

ישראל אייכלר: זה לא משהו וולנטרי שהעמותות באות כאשר העני רוצה לקבל והעשיר רוצה לתת.

ישראל אייכלר: המדינה שולחת עובדות סוציאליות בכל הארץ שמקבלות משכורת – לא גדולה אבל משכורת בכל ימות השנה - וכשהן באות לעזור, אין להן תקציב לעזור ולכן הן שולחות חלק גדול מאוד מהאנשים לעמותות.

ישראל אייכלר: לכן המדינה חייבת לעזור לעמותות האלה כדי שיוכל לעזור לנזקקים שראויים לכך.

ישראל אייכלר: יש עוד נקודה שהפרוטוקול חייב לדעת אותה וגם בתקשורת.

ישראל אייכלר: משרד הרווחה מחייב את ארגוני הצדקה לחלק סל מזון בערך של 150 שקלים.

ישראל אייכלר: אני מסכים עם זה כי פחות מ-150 שקלים, זה לעשות צחוק.

ישראל אייכלר: אבל ההשתתפות של משרד הרווחה עומדת בקושי על עשרה אחוזים.

ישראל אייכלר: איך אפשר לחייב עמותה שתשעים אחוזים מהתקציב שלה היא נותנת?

ישראל אייכלר: זה דבר בלתי סביר.

ישראל אייכלר: אני בעד שיחייבו לתת מינימום 150 שקלים, אבל אני בעד שלפחות חמישים אחוזים המדינה תיתן.

ישראל אייכלר: זה נקרא שותפות.

ישראל אייכלר: אם המדינה שותפה בקביעת הסכום, היא צריכה להיות שותפה במימון.

ישראל אייכלר: כבר ציינתי את הקיצוץ שהיה.

ישראל אייכלר: אני רוצה לציין שבכ"ד בטבת התשע"ו, 5 בינואר 2016, קיימנו דיון דומה ואז הייתה תלונה על הקשחת הקריטריונים.

ישראל אייכלר: לא אפשרו לעמותות לקבל דוחות שגויים כדי שיוכלו לתקן אותם.

ישראל אייכלר: לקראת הדיון הנוכחי קיבלנו עדכון שאכן בוצע שינוי בתוכנה ובעמותה קיבלו את כל ההפרשים.

ישראל אייכלר: אם כן, יישר כוח על התיקון הזה.

ישראל אייכלר: השנה גם ילווה רואה חשבון את הבקשות ויסייע לעמותות במילוי הבקשה.

ישראל אייכלר: זה חשוב מאוד כדי שלא יהיו כשלים בפרוצדורה.

ישראל אייכלר: אני רוצה לציין דבר נוסף.

ישראל אייכלר: יש נוהל לפיו צריך לתת אתת כל הפרטים של הנתמכים.

ישראל אייכלר: לעתים חסרים פרטים בתעודת הזהות והעמותה לא זוכה לסיוע עבור הנתמך.

ישראל אייכלר: הדבר הזה יוצר חור תקציבי כי קודם כל היא כבר חילקה את הסל לנזקקים ולא תמיד הנזקקים העבירו את כל הפרטים, חלק מתביישים, חלק לא רוצים, לחלק אין.

ישראל אייכלר: הנקודה האחרונה והחשובה ביותר היא שבשנה שעברה דיברנו על כך שיש משפחות גדולות, נותנים סל מזון למשפחה בין אם יש לה ילד אחד ובין אם יש לה חמישה או שמונה ועשרה ילדים.

ישראל אייכלר: זה לא פרופורציונאלי.

ישראל אייכלר: זה צריך להיות לפי נפש.

ישראל אייכלר: שמענו שבוצע שינוי בין סלי המזון שניתנים למשפחות גדולות.

ישראל אייכלר: זאת אומרת, יש שינוי לטובה ויש הגדרה של סל מורחב.

ישראל אייכלר: אנחנו לשמוע על כך יותר פרטים.

ישראל אייכלר: יש כאן סעיף אחד שאני חייב לשאול את מנהל הוועדה מה זה אומר כי לא הבנתי.

ישראל אייכלר: כתוב כאן שבכל מקרה קיבלנו עדכון שמשרד הרווחה ישתתף עד שבעים אחוזים מההוצאה ולא יותר מגובה התמיכה.

ישראל אייכלר: אני רוצה להבין גם את הסעיף הזה.

ישראל אייכלר: אנחנו כוועדה לפניות הציבור נותנים זכות דיבור ראשונה לפונים.

ישראל אייכלר: נתחיל עם יוסף ויטמן.

<יוסף ויטמן: הנקודה הראשונה היא שמשרד הרווחה מפנה ארגונים לעמותות שיתמכו בהם.

<יוסף ויטמן: הנה דוגמה של מכתב שקיבלנו.

<יוסף ויטמן: אתם יכולים לראות אותו.

<יוסף ויטמן: המכתב אומר: הופנינו אליכם על ידי משרד הרווחה.

<יוסף ויטמן: משרד הרווחה רוצה לדעת שתמכתם בנו.

<יוסף ויטמן: אנחנו נמצאים עשרים ימים לפני פסח, משרד הרווחה מפנה אלינו אנשים, דבר שהוא אמור לעשות, לעזור לאנשים האלה.

<יוסף ויטמן: הוא אומר תתמכו בהם אבל עדיין לא פורסמו מבחני התמיכה.

<יוסף ויטמן: עכשיו מדברים על כך שזה כן יפורסם.

<יוסף ויטמן: 13 מיליון שקלים, סכום שכל שנה יורד ויורד ולעומת זאת מספר הנזקקים עולה.

<יוסף ויטמן: משהו כאן לא הגיוני.

<יוסף ויטמן: זה משהו חוצה מגזרים, זה חוצה אוכלוסיות.

<יוסף ויטמן: מדובר גם על ערבים שמקבלים סיוע לחגים שלהם.

<יוסף ויטמן: אנחנו עומדים ימים ספורים לפני פסח ועדיין לא פורסמו מבחני התמיכה ואין תקציב.

<יוסף ויטמן: זה דבר שהמדינה צריכה לקחת על עצמה.

<יוסף ויטמן: נקודה מאוד מאוד חשובה.

<יוסף ויטמן: כמו שדברים אחרים מופיעים בבסיס התקציב כך שלא צריך כל שנה לבוא ולהילחם עליהם, גם זה דבר שיצטרך להיכנס לבסיס התקציב.

<יוסף ויטמן: זה לא דבר שאפשר כל שנה להתחיל לשחק על חשבון אנשים רעבים.

<יוסף ויטמן: מה אני אגיד לבן אדם הזה ששלח את המכתב?

<יוסף ויטמן: משפחה בת תשע נפשות, מגיע פסח ואני אגיד להם שאין כסף, הפסח הזה תצומו.

<יוסף ויטמן: זה מה שהמדינה מצפה מהארגונים לומר?

ישראל אייכלר: הדברים שלך מספיק ברורים וחדים.

ישראל אייכלר: מר גבי ועקנין, מנהל תפעול, עמותת פיתחון לב, בבקשה.

<גבי ועקנין: אני אספר על פיתחון לב.

<גבי ועקנין: אנחנו עמותה שקיימת 19 שנים.

<גבי ועקנין: קצת נתונים לסבר את סדר הגודל.

<גבי ועקנין: פיתחון לב עובדים ב-12 מיליון שקלים בשנה בתחום המזון.

<גבי ועקנין: מחלקים כ-6,500 סלים מדי חודש במשך כל השנה ולא רק קמחא דפסחא אלא גם סלי מזון במשך כל השבוע.

<גבי ועקנין: כל שבוע יש חלוקת מזון.

ישראל אייכלר: איפה המרכז שלכם?

<גבי ועקנין: אנחנו נמצאים בראשון לציון אבל חולשים על כל אזור המרכז ובכרמיאל חולשים על כל אזור הצפון.

<גבי ועקנין: אנחנו מחלקים סלי מזון.

<גבי ועקנין: 12 מיליון שקלים.

<גבי ועקנין: אנחנו מקבלים ממשרד הרווחה שעושה עבודה קשה.

<גבי ועקנין: שמונים אחוזים מהאנשים מופנים אלינו מלשכות הרווחה.

<גבי ועקנין: אנחנו לא ממציאים את האנשים האלה אלא אנחנו מקבלים מכתב הפניה מהעירייה, מאותה לשכת רווחה בעירייה שמפנה אלינו ואנחנו נותנים להם סיוע.

ישראל אייכלר: מה-12 מיליון שקלים, כמה אתם מקבלים ממשרד הרווחה?

<גבי ועקנין: 300 אלף שקלים מתוך 12 מיליון שווי סיוע בשנה.

ישראל אייכלר: זה אפילו לא חמישה אחוזים.

<קריאה: זה כולל שווי תרומות.

<גבי ועקנין: בוודאי.

<גבי ועקנין: אבל שווי תרומות הוא גם סיוע.

<גבי ועקנין: זה בדיוק העניין.

ישראל אייכלר: מה זה שווי תרומות?

<יוכי אילוז: שווי תרומות, תרומות מזון שהעמותה מקבלת.

<שלומית אבינוח קואולמן: מפעלים שתורמים מזון.

ישראל אייכלר: מה זה משנה?

ישראל אייכלר: זה אותו הדבר.

<גבי ועקנין: נכון.

<גבי ועקנין: אנחנו מפעילים צוות שלם.

ישראל אייכלר: מה סכום הכסף שאתם מוציאים?

<גבי ועקנין: בערך כשני מיליון שקלים.

<יוכי אילוז: המשרד הרי לא יכול לתת החזר על שווי.

ישראל אייכלר: הבנתי.

ישראל אייכלר: זה מאוד משמעותי.

ישראל אייכלר: זאת אומרת, עשרה מיליון זה שמפעלים נותנים לכם כתרומות.

<גבי ועקנין: כן.

ישראל אייכלר: בתרומות של מוצרים.

ישראל אייכלר: לא בכסף.

<גבי ועקנין: מוצרים.

<גבי ועקנין: שווי הכסף היוצא הוא 12 מיליון שקלים.

ישראל אייכלר: כן.

ישראל אייכלר: חשוב מאוד.

<גבי ועקנין: משרד הרווחה מעביר לנו כ-300 אלף שקלים בשנה.

<גבי ועקנין: משהו כזה.

<גבי ועקנין: הצוות עצמו, יש צוות בכירים שעוסק, כדי להביא - - -

<שלומית אבינוח קואולמן: בניירת.

<שלומית אבינוח קואולמן: דיברנו על זה בדיון.

<גבי ועקנין: הוא עוסק בהבאת עשרה מיליון נוספים.

<גבי ועקנין: חוץ מזה יש לנו גם קניות מזון, יש גם תרומות בחשבון שווי כסף ויש גם תרומות עם חשבוניות וכן הלאה.

<גבי ועקנין: מחזור של כלל העמותה הוא סביב ה-34 מיליון שקלים כי עוסקים בדברים אחרים בתחום החינוך כל מיני דברים כאלה.

ישראל אייכלר: כן.

ישראל אייכלר: אבל אנחנו רוצים להיות ממוקדים.

<גבי ועקנין: אני רק אומר שיש כמה דברים חורים בהמשך למה שאמר הרב ויטמן.

<גבי ועקנין: האחד, התקציב הולך ויורד משנה לשנה.

<גבי ועקנין: היחס בין הסכום שאנחנו מוציאים או הסכום שאנחנו נותנים לבין מה שמקבלים הוא זעום.

<גבי ועקנין: בתהליך מול משרד הרווחה והפרוצדורות שם הוא מתיש.

<גבי ועקנין: היה שלב שכבר התייאשנו ולא הגשנו יותר כי כדי להביא מאתיים אלף שקלים, אנחנו היינו עוסקים בשתי משרות כל השנה על הדבר הזה.

ישראל אייכלר: אתה צריך להביא 6,000 תעודות זהות בשביל זה?

<גבי ועקנין: ודאי.

<גבי ועקנין: 6,000 סלים.

ישראל אייכלר: אבל אתה צריך תעודת זהות.

<גבי ועקנין: ודאי.

<גבי ועקנין: יש לי.

<גבי ועקנין: אני מביא.

<גבי ועקנין: אני מספק את זה.

ישראל אייכלר: עוד מעט אני אגיד שהעלות של אחזקת צוות לארגן את הפרוצדורה של 6,000 אנשים, כבר לא שווה 300 אלף שקלים.

<גבי ועקנין: בוודאי שלא.

<גבי ועקנין: זה מה שאני בא לומר.

<גבי ועקנין: הפרוצדורות וההתעסקות לקבל את 300 אלף השקלים האלה, היא לא שווה את זה.

<גבי ועקנין: אנחנו חייבים לחלק ב-12 מיליון שקלים כי אחרת מה, נחלק רק שני מיליון שקלים?

<גבי ועקנין: נחלק לאלף נזקקים?

ישראל אייכלר: כן.

ישראל אייכלר: זה ברור.

<גבי ועקנין: אנחנו צריכים לחלק ל-6,000 נזקקים.

ישראל אייכלר: הנקודה בדברים שלך, אני מסכים, היא שהפרוצדורה והבירוקרטיה כבדה מדי.

ישראל אייכלר: מעבר ליחס הבלתי אפשרי, יש כאן צורך להכין משהו שהוא יקבל.

<ישראל זילברגרג: אני מעמותת לב העם.

<ישראל זילברגרג: לגבי הפרוצדורה הקשה, אני דווקא כן רוצה לשבח את האגף בראשות גברת יוכי אילוז.

<ישראל זילברגרג: יש שם נשים שמאוד מנסות לעזור, משתדלות מאוד מאוד לעזור ועוזרות לעמותות כדי שכן קבלו את מה שמגיע להן.

ישראל אייכלר: אני יודע.

ישראל אייכלר: כולנו יודעים.

<ישראל זילברגרג: הייתה לי שיחה עם אחד הפקידות שם והיא אמרה, איך אתם עושים דבר כזה.

<ישראל זילברגרג: היא אמרה לי שהם מרגישים הרגשה שזה מגיע רק לחגים.

<ישראל זילברגרג: אמרתי לה, מה פתאום?

<ישראל זילברגרג: זה מגיע וכאן אני חייב להדגיש ולומר שכולם מקבלים.

<ישראל זילברגרג: אנחנו מקבלים פניות רבות מכל המקומות ומכל המגזרים ואנחנו מחלקים.

<ישראל זילברגרג: משרד הרווחה מפרסם באתר ויש אנשים שמתקשרים ומבקשים שנשלח להם.

<ישראל זילברגרג: משרד הרווחה מפרסם את כל רשימת העמותות וכל הזמן אנשים פונים אלינו.

<ישראל זילברגרג: יש לי כוכבית 811 וכל הזמן פונים אלינו אנשים וכל אחד מקבל תו על סך מאתיים שקלים.

<ישראל זילברגרג: אנחנו מחלקים מאתיים שקלים.

<ישראל זילברגרג: זה פשוט צחוק.

<ישראל זילברגרג: ה-300 אלף שקלים שאנחנו מקבלים בשנתי, זה לא למנה.

<ישראל זילברגרג: זה לא מה שמחלקים.

<ישראל זילברגרג: יש עוד נקודה שאני חייב להעלות.

<ישראל זילברגרג: יש הרבה תורמים מחוץ לארץ שמאוד חשוב להם, והם שואלים את זה.

<ישראל זילברגרג: יש לנו תורמים בחוץ לארץ ומאוד מעניין אותם לראות מה משרד הרווחה נותן.

<ישראל זילברגרג: זה מדבר אליהם שגם מדינת ישראל תומכת בעמותות האלה.

<ישראל זילברגרג: זה מאוד חשוב כדי שהתמיכה לא תאבד כי אז נפסיד גם את התרומות.

<ישראל זילברגרג: הם רוצים נהלים תקינים, הם רוצים לראות, הם מסתכלים באתר משרד הרווחה כדי לראות כמה קיבלת ומה קיבלת.

<ישראל זילברגרג: הם מסתכלים לראות מה קיבלת בשנה שעברה, כמה אתה צריך השנה וכולי.

<ישראל זילברגרג: אם הם רואים שהמדינה לא נותנת, זה מדבר אליה.

<ישראל זילברגרג: אלה אנשים שרוצים לעזור לארץ.

ישראל אייכלר: כן.

ישראל אייכלר: הם אומרים שאם המדינה לא רואה את זה כדבר חשוב, אולי זה לא חשוב.

<ישראל זילברגרג: נכון.

<ישראל זילברגרג: אני ממש רואה את זה.

<ישראל זילברגרג: חשובה להם התמיכה שהמדינה נותנת.

<ישראל זילברגרג: הם נותנים מול תמיכת המדינה.

<מאיר מושקוביץ: אנחנו צריכים לדעת לפני פסח מה קורה.

<מאיר מושקוביץ: יש אלינו עשרות ומאות טלפונים כל יום ושואלים מתי מחלקים.

<ישראל זילברגרג: אני חייב להגיד משהו.

<ישראל זילברגרג: קרה כאן איזשהו אבסורד.

<ישראל זילברגרג: איפה נמצאים כל מנהלי המוסדות?

<ישראל זילברגרג: כולם עכשיו מתגייסים ועסוקים בחנוכה.

<ישראל זילברגרג: אני מתקשר למנהלי מוסדות ושואל אם הם יודעים שבשנה הבאה הם לא מקבלים.

<ישראל זילברגרג: הם המומים.

<ישראל זילברגרג: הם לא מודעים לכך.

<ישראל זילברגרג: הגענו לכאן שבועיים לפני החג וכולם מסתובבים בחוץ ובטוחים שזה הולך להגיע.

<ישראל זילברגרג: הם לא מעודכנים.

<ישראל זילברגרג: מנהלי המוסדות הגדולים לא יודעים.

<ישראל זילברגרג: דיברתי אתמול עם מנהל מוסד גדול ושאלתי אותו אם הוא מעודכן שהשנה אין לו את התקציב.

<ישראל זילברגרג: הוא שואל האם יש איזה שינוי ולמה הוא לא ידע על כך.

<ישראל זילברגרג: הם לא מעודכנים שהסכום יורד להם.

<ישראל זילברגרג: לפי ה-13 מיליון שקלים שהולכים להיכנס, הסכום יורד.

<שלומית אבינוח קואולמן: נמצא כאן נציג האוצר ונציגת משרד הרווחה.

ישראל אייכלר: אני רוצה שאייל יתייחס לצד הכספי.

<אייל מדן: אני שמח שהבקשה היום יצאה והועברה והכסף אמור לעבור.

<אייל מדן: לפי מה שאני מכיר, אני יכול לבדוק את זה, דווקא הכספים, בשנה שעברה, לפי מה שהועבר לי מהמשרד, ניתנו כ-14.6 מיליון שקלים והשנה אנחנו החלטנו לתקצב את זה ביותר.

<אייל מדן: בסך הכול ניתן 14.6 מיליון שקלים והשנה אמורים להיות בסך הכול 18 מיליון שקלים מתקציב המשרד ומתקציב משרד האוצר.

<אייל מדן: זה מה שאני מכיר מהנתונים.

ישראל אייכלר: תגיד עוד פעם את המספר, שנבין.

<שלומית אבינוח קואולמן: לא הבנתי כלום.

ישראל אייכלר: מה הסכום שיגיע השנה?

<אייל מדן: בשנה שעברה, לפי מה שאני מכיר, הסכום היה 14.6 מיליון שקלים שניתנו לכך.

<שלומית אבינוח קואולמן: לקמחא וחג נוסף.

<אייל מדן: כן.

<אייל מדן: לכלל הסיוע לעמותות שנותנים סלי מזון.

ישראל אייכלר: והשנה?

<אייל מדן: השנה אנחנו אישרנו לתת עוד 15 מיליון שקלים משלנו ועוד שלושה מיליון שקלים שמגיעים מהמשרד.

<אייל מדן: כרגע עברו 14 מיליון שקלים.

ישראל אייכלר: אם כן, הסכום יהיה 18 מיליון שקלים.

<אייל מדן: הסכום אמור להיות 18 מיליון שקלים.

ישראל אייכלר: כי גם בשנה שעברה הסכום היה 18 מיליון שקלים.

<אייל מדן: כן.

ישראל אייכלר: זאת אומרת, הסכום יישאר אותו סכום.

<אייל מדן: זה מה שאני מכיר.

<אייל מדן: כן.

<שלומית אבינוח קואולמן: איך העמותות אמורות לחלק?

ישראל אייכלר: איך אתה מסביר שלפני שנתיים הסכום היה 35 מיליון שקלים ולפני שלוש שנים הוא היה חמישים מיליון שקלים?

<אייל מדן: לקמחא דפסחא?

ישראל אייכלר: כן.

<אייל מדן: אלה לא נתונים שאני מכיר.

<יוכי אילוז: כשהשר כץ נכנס לתפקידו, הוא השיג תוספת של 15 מיליון שקלים ועוד 15 מיליון שקלים לסלי מזון עם עמותות גג.

<יוכי אילוז: זאת הייתה תוספת מיוחדת מאוד יוצאת דופן שהיא לא שגרתית.

ישראל אייכלר: ב-2013?

<יוכי אילוז: ב-2015.

<אייל מדן: נכון.

<אייל מדן: לפני שלוש שנים.

ישראל אייכלר: בשנת 2015 הסכום היה שלושים מיליון שקלים.

<יוכי אילוז: כנראה אתם מחשבים את כלל התמיכה בנושא סלי מזון כי לא מפרידים בין קמחא דפסחא לסלי מזון.

<יוכי אילוז: אם אנחנו מדברים רק על קמחא וחג נוסף, בעצם השנה - - -

ישראל אייכלר: יש כאן קמחא דפסחא וחג נוסף.

<אייל מדן: וסלים חודשיים.

ישראל אייכלר: מה קורה עם הסלים החודשיים?

<יוכי אילוז: עם הסלים החודשיים השנה עדיין אין פרסום.

<יוכי אילוז: סלי מזון חודשיים בעמותות גג.

<יוכי אילוז: עדיין המשרד לא קיבל לכך תמיכה.

<יוכי אילוז: בנושא של בסיס התקציב, זה כמובן לא סכום שאני יכולה לענות עליו.

ישראל אייכלר: אבל זה נכון מה שאומר האוצר, שיהיו לך השנה 18 מיליון שקלים?

<יוכי אילוז: הסכום ששלחתי למנכ"ל לחתום מדבר על 14 מיליון שקלים, על 13 מיליון שקלים.

<אייל מדן: כרגע הסכום הוא 14 מיליון שקלים.

<יוכי אילוז: מהאוצר.

ישראל אייכלר: מתי הסכום יהיה 18 מיליון שקלים?

<יוכי אילוז: מיליון שקלים הוא מכספי עיזבונות וקופות הצדקה.

<שלומית אבינוח קואולמן: משרד המשפטים?

<יוכי אילוז: כן.

ישראל אייכלר: ביחד הסכום הוא 14 מיליון שקלים.

<יוכי אילוז: כן.

<יוכי אילוז: כאשר ה-13 מיליון שקלים מתחלקים בין חג נוסף לקמחא.

<יוכי אילוז: המיליון שקלים של קופות הצדקה והעיזבונות, הוא רק לקמחא כי בזה אסור לי להשתמש אחר כך למשהו אחר.

<יוכי אילוז: זה 14 מיליון שקלים.

ישראל אייכלר: איך מגיעים ל-18 מיליון שקלים?

<אייל מדן: אנחנו הוספנו עוד מיליון מהעיזבונות.

<יוכי אילוז: מיליון שקלים נוספים קיבלנו למסגרות הזנה.

<יוכי אילוז: מסגרות הזנה זה הנושא של בתי תמחוי, מנות חמות.

<יוכי אילוז: בשנה שעברה המנכ"ל הקודם פרסם מודעה לתמיכה והייתה כבר הגשה ובדיקה.

<יוכי אילוז: כשהגענו לשלב התקציב, השופטת שפירא שמעבירה את התקציב של העיזבונות, העבירה לנו סדר גודל של 400 אלף שקלים לסכום הזה, שזה אולי עשר אגורות למנה, והשר ביקש שנקצה מהסכום של התוספת מיליון שקלים כדי לאזן.

ישראל אייכלר: אבל הוא מוריד את זה מקמחא דפסחא.

<יוכי אילוז: זו הייתה ההחלטה כי זה כבר פורסם לציבור, העמותות הגישו, במרכבה עשו פרוצדורה ואנחנו חייבים לתקצב אותן.

<יוכי אילוז: אני לא יודעת על השלושה מיליון שקלים עליהם אייל מדבר.

<יוכי אילוז: אני החתמתי את המנכ"ל על הסכום שיפורסם וזה הסכום.

<שלומית אבינוח קואולמן: הוא מדבר על עוד ארבעה מיליון.

<שלומית אבינוח קואולמן: זה 14 מיליון ועוד ארבעה מיליון שקלים.

ישראל אייכלר: חסרים לי ארבעה מיליון שקלים כדי להגיע ל-18 מיליון.

<יוכי אילוז: זה הסכום שאנחנו נוכל לפרסם ואותו לחלק.

<יוכי אילוז: הנוהל מדבר על כך שבמודעה צריך גם לפרסם את הסכום.

<יוכי אילוז: אני לא יודעת על השלושה מיליון הנוספים.

<ישראל זילברגרג: ה-14 מיליון כוללים חג נוסף וקמחא.

<קריאה: הביטחון התזונתי לקח ארבעה מיליון?

<יוכי אילוז: הביטחון התזונתי הוא כעשרים מיליון שקלים ועמותת אשל ירושלים העמידה עשרים מיליון שקלים.

<יוכי אילוז: זה פיילוט שרציתי להזכיר אותו, שהוא בעצם נעשה ב-36 ישובים ל-10,850 משפחות שמקבלות אחת לחודש כרטיס נטען של 500 שקלים לרכישת מזון במרכולים ושובר.

<יוכי אילוז: לפיילוט נבחרו ישובים על פי איזושהי נוסחה מגדרית לכל ישוב וגודל.

ישראל אייכלר: בני ברק ברשימה?

<יוכי אילוז: היא כנראה תהיה ברשימה הבאה.

ישראל אייכלר: למה לא ברשימה הזאת?

<יוכי אילוז: זה מה שנבחר לפיילוט.

ישראל אייכלר: את לא שמה לב שיש כאן אפליה?

<יוכי אילוז: אם אני אומרת בני ברק, כישוב דתי נבחרה ירושלים, ביתר נבחרה, רכסים נבחרה.

ישראל אייכלר: לא.

ישראל אייכלר: בני ברק כבני ברק.

ישראל אייכלר: היא עיר ענייה בפני עצמה.

ישראל אייכלר: אם עושים פיילוט על משהו שנקרא הזנה, היא צריכה להיות שם.

ישראל אייכלר: זאת פשוט אפליה בוטה.

ישראל אייכלר: אני חייב למחות על זה.

ישראל אייכלר: אני אשלח מכתב לשר הרווחה.

<קריאה: זה רק למשפחות שמופנות על ידי משרד הרווחה.

<מאיר מושקוביץ: לחרדים מאוד קשה לפנות ללשכות הרווחה ולכן יפה מאוד שהם תומכים בפיילוט וזה יפה מאוד שנותנים כרטיסים מגנטיים, אבל דווקא בבני ברק שם אין הרבה לשכות רווחה, עוזרים פחות ושם יש כל כך הרבה משפחות עניות שצריכות את העמותות.

<יוכי אילוז: הפיילוט מדבר על משבר כרוני חמור של משפחות שנמצאות בתחתית והן נבחרו על ידי מנהלי אגפי הרווחה בישובים.

ישראל אייכלר: מנהלי אגפי הרווחה בדרך כלל הם לא אנשים חרדים, עד כמה שאני מכיר.

ישראל אייכלר: אני חושב שיש כאן אפליה על רקע עדתי חרדי.

ישראל אייכלר: אני לא רוצה להגיד מלים יותר חריפות אבל אני אגיד את זה לשר הרווחה באופן אישי.

<יוכי אילוז: אני אוכל להגיש את הרשימה של הישובים.

ישראל אייכלר: ודאי שזאת לא את.

<יוכי אילוז: אני אוכל להגיש את רשימת הישובים שוועדת המכרזים בחרה בהם על פי קריטריונים ועל פי איזה שהן אמות מידה ויהיה ניתן אולי לבדוק אחר כך את הטיעון.

<יוכי אילוז: אני אוכל להגיש את הרשימה לוועדה.

ישראל אייכלר: בוודאי.

ישראל אייכלר: בכלל, עצם הלקיחה לפרויקט חשוב מאוד של ההזנה, לקחת מקמחא דפסחא, לקחת מהעניים האלה ולתת לעניים אחרים בשעה שתקציב משרד הרווחה הוא עשרות מיליארדי שקלים, כמה, שבעים מיליארד?

<יוכי אילוז: אני יודעת על שמונה וחצי מיליארד.

ישראל אייכלר: אני כולל את תקציב הביטוח הלאומי ומשרד האוצר.

ישראל אייכלר: כמה התקציב של משרד הרווחה?

<אייל מדן: תקציב משרד הרווחה הוא סביב השמונה מיליארד.

<אייל מדן: משהו כזה.

<אייל מדן: כולל ביטוח לאומי, אני יכול לבדו לך.

ישראל אייכלר: תבדוק.

ישראל אייכלר: תגיע לסביבות שבעים מיליארד שקלים.

ישראל אייכלר: בשבעים מיליארד האלה, לעשות פרויקט הזנה – וזה חשוב וצריך לעשות את זה דרך הביטוח הלאומי – אני חושב שעצם הדבר שלוקחים מקמחא דפסחא מעניים כדי לתת להזנה לעניים אחרים, זה עוול.

ישראל אייכלר: להוציא את בני ברק מהרשימה, זאת ממש אפליה ולא הייתי רוצה לומר מילים חריפות יותר.

ישראל אייכלר: ממש עוול.

ישראל אייכלר: אני אדבר על זה עם שר הרווחה.

ישראל אייכלר: זה לא יעבור.

ישראל אייכלר: פשוט רואים שמדירים את הציבור החרדי בכוונה.

ישראל אייכלר: בני ברק היא עיר ענייה ואין שום סיבה שהיא לא תהיה במפעל ההזנה, חוץ מזה שאני חושב שההזנה וקמחא דפסחא אלה שני דברים.

<יוכי אילוז: אתה מתכוון למיזם.

ישראל אייכלר: כן.

ישראל אייכלר: ודאי.

<שלומית אבינוח קואולמן: בפיילוט.

ישראל אייכלר: אם עושים מיזם ומוציאים את בני ברק, זאת אפליה על רקע עדתי חרדי ואנחנו חייבים למחות על כך.

ישראל אייכלר: לא רק למחות אלא אנחנו לא נשלים עם זה.

ישראל אייכלר: זה יותר חושב מנושא התאגיד ושידורים בקול ישראל.

ישראל אייכלר: על זה מפרקים ממשלה וכאן אנחנו צריכים כיהודים שמייצגים את עניי ישראל במקסימום, ואין הבדל בין עני כזה או עני אחר.

ישראל אייכלר: לקחת ולהפלות ציבור עני כמו בני ברק, אני חושב שזה עוול גדול מאוד.

ישראל אייכלר: לעצם הדבר שמורידים מ-18 מיליון ל-14 מיליון, אומר כאן נציג האוצר שיש 18 מיליון, ואני רוצה לשמוע איפה הם.

<אייל מדן: בעיקרון אנחנו העברנו את החלק שלנו וחלק אמור להגיע ממקורות המשרד.

<אייל מדן: חלק כבר נמצא בבסיס התקציב במקורות המשרד.

<שלומית אבינוח קואולמן: אבל היא אומרת שהיא פרסמה 14 מיליון, כי זה מה שהעברתם.

<יוכי אילוז: 13.

<יוכי אילוז: אני פרסמתי 13 ועוד מיליון של השופטת וקופת הצדקה.

<אייל מדן: מיליון וחצי כבר יש בבסיס לקמחא דפסחא ועוד 13 מיליון נוספים.

<אייל מדן: זה מה שיש בקמחא דפסחא.

<אייל מדן: יש גם עודפים.

<איוכי אילוז: אני הבנתי שנשארו 280 אלף שקלים בסעיף.

<איוכי אילוז: זה מה שיש לי בבסיס.

<אייל מדן: יש לי כאן פירוט אחר.

<אייל מדן: אני יכול לבדוק.

<ישראל זילברגרג: משרד הרווחה מפרסם שהתמיכה היא רק 150 שקלים.

<ישראל זילברגרג: זה משהו מאוד משמעותי.

<ישראל זילברגרג: אנחנו מחלקים תלושים של מאתיים שקלים ואין לכם מושג מה זה מאתיים שקלים לפסח.

<ישראל זילברגרג: אנשים מוכנים לנסוע אלינו לבני ברק, למשרדים, לקבל.

<ישראל זילברגרג: מאתיים שקלים לפסח למשפחה, זה המון.

<ישראל זילברגרג: זאת תמיכה יפה.

<ישראל זילברגרג: אין לנו בעיה שיגדילו את הקריטריונים לתקופה יותר ארוכה.

ישראל אייכלר: אני מבין.

ישראל אייכלר: אני עכשיו בנושא של ארבעה מיליון שקלים שנעלמו לי כאן בין משרד הרווחה למשרד האוצר.

ישראל אייכלר: אני רוצה לדעת היכן ארבעת מיליון השקלים האלה.

ישראל אייכלר: תנו לי תשובה.

<אייל מדן: אני בודק את זה.

<אייל מדן: זה אמור להגיע ממקורות המשרד.

<שלומית אבינוח קואולמן: אבל יוכי לא יודעת על זה.

ישראל אייכלר: היא הייתה שמחה לקבל את זה ממקורות המשרד.

<אייל מדן: אני אבדוק איפה זה עומד.

<יוסף ויטמן: יש גם שינוי שנוצר בשנה האחרונה, של החשב הכללי.

<יוסף ויטמן: ברגע שפורסם סכום, אי אפשר להגדיל אותו.

<יוסף ויטמן: בשנים קודמות כן היו הגדלות אחר כך.

<יוסף ויטמן: אם היא פרסמה סכום, אנחנו בבעיה.

<שלומית אבינוח קואולמן: את זה אני אומרת.

ישראל אייכלר: היא יכולה להוסיף.

ישראל אייכלר: את לא יכולה להוסיף?

<שלומית אבינוח קואולמן: לא.

<שלומית אבינוח קואולמן: היא חייבת חד פעמי.

<שלומית אבינוח קואולמן: , הפרסום הוא חד פעמי.

<יוכי אילוז: למחר פספסנו.

ישראל אייכלר: אולי טוב שפספסנו כי תוכלי לצרף.

<יוכי אילוז: ליום רביעי אנחנו מקווים, או ביום שישי, יהיה פרסום.

ישראל אייכלר: אני שמח מאוד.

ישראל אייכלר: אולי תוכלי לצרף את ארבעה מיליון השקלים.

<יוכי אילוז: אם הם יהיו, בוודאי, בלי כל ספק.

<אייל מדן: אני אבדוק ואחזיר תשובה.

ישראל אייכלר: כן.

ישראל אייכלר: תשתדל כי היא צריכה לפרסם את זה כי אנשים מחכים.

<ישראל זילברגרג: אני לא מבין למה אי אפשר להעביר את זה.

ישראל אייכלר: אתה צודק.

<יוכי אילוז: לקמחא מגישות יותר עמותות.

<יוסף ויטמן: בסלי מזון, התקציב עמד על 2.5 שקלים לסל.

<יוסף ויטמן: היינו צריכים להוכיח.

ישראל אייכלר: אתה מדבר על החודשיים.

<יוסף ויטמן: החודשיים.

<יוסף ויטמן: היינו צריכים להוכיח ביצוע של 5,400 מיליון, של 3,000 סלים בחודש, 36 אלף סלים בשנה, ועל זה קיבלנו 112 אלף שקלים שזה 2.5 שקלים לסל.

ישראל אייכלר: גברת אילוז, עד מתי הם יוכלו להגיש את הבקשות כדי שיוכלו לקבל השנה?

<יוכי אילוז: אחרי פסח הם יאפשרו להם, בין חודש ליותר.

<יוכי אילוז: יהיו גם השלמות.

<יוכי אילוז: אחרי המועד ניתן יהיה לקבל השלמות.

<יוכי אילוז: בקטע הזה אנחנו מאוד גמישים.

ישראל אייכלר: מה שמגביל אותך זה רק הפרסום.

ישראל אייכלר: אם את מפרסמת, אסור לך להוסיף יותר.

<יוכי אילוז: אם מוסיפים, צריך לעשות פרסום נוסף כדי להיות שוויוניים.

<שלומית אבינוח קואולמן: זה עוד 45 אלף.

ישראל אייכלר: אולי נחכה עד יום חמישי כדי שתוכלי לעדכן את הסכום.

<יוכי אילוז: בסדר.

ישראל אייכלר: לפחות ה-18 מיליון.

ישראל אייכלר: אתה תברר.

<אייל מדן: כן.

<יוכי אילוז: הייתה לי שיחה עם המנכ"ל לפני שהגעתי לכאן והוא אמר לי שזה הסכום.

<יוכי אילוז: שאלתי אותו.

<יוכי אילוז: אמרתי לו שעל זה אני מחתימה אותו והוא אמר לי כן, זה הסכום.

<אייל מדן: אבל זה כולל את מה שיש בבסיס?

<יוכי אילוז: לגבי הבסיס אני ביררתי בוועדת התמיכות, יש לנו 280 אלף שקלים.

<אייל מדן: בעיקרון בבסיס יש מיליון ו-360 אלף שקלים.

<אייל מדן: יש גם עודפים שאמורים לעבור של עוד שמונה מיליון ו-645 אלף שקלים.

<אייל מדן: לתקנה הזאת.

<אייל מדן: אלה הנתונים שיש לי.

ישראל אייכלר: לפי החשבון שלך שמונה מיליון ועוד 14 מיליון.

<אייל מדן: כן.

<אייל מדן: אני אומר שזה סך כל מה שיש בתכנית.

<אייל מדן: יכול להיות שיש גם התחייבויות משנה שעברה.

ישראל אייכלר: אבל האוצר יוציא 22 מיליון שקלים?

<אייל מדן: האוצר הוסיף עכשיו 13 מיליון שקלים תקנה הזאת.

<אייל מדן: יש עודפים שאמורים להגיע משנה שעברה שהם אמורים להיות מאושרים בוועדת הכספים, של עוד 8.645 מיליון שאמורים להיות לתקנה הזאת.

<שלומית אבינוח קואולמן: לא הבנתי.

<יוכי אילוז: העודפים האלה, אני יודעת על חג נוסף.

<יוכי אילוז: אנחנו אפשרנו לעמותות להגיש עד סוף ינואר 2017 בגין שנה קודמת.

<אייל מדן: כנראה שזה זה.

<יוכי אילוז: ההתחייבויות נשמרו.

<יוכי אילוז: לא החזרתי אותן לאוצר כלא מנוצלות הן נשמרו ואלה העודפים שלנו.

<יוכי אילוז: מדובר על עמותות שכרגע בהליך סיום דיווח לקבל תשלום.

ישראל אייכלר: זה כסף שכבר לא יהיה ב-2017.

<אייל מדן: התחייבויות.

<אייל מדן: כן.

ישראל אייכלר: מה הסכום עליו את מדברת?

ישראל אייכלר: השמונה מיליון עליהם הוא דיבר?

<אייל מדן: כן.

<אייל מדן: זה הסכום.

<אייל מדן: שמונה מיליון.

<יוכי אילוז: היו כאלה שלא ניצלו.

<יוכי אילוז: אני מצרפת אותה ל-17, אבל זה לא משמעותי.

ישראל אייכלר: כי זה כסף שאנשים כבר הוציאו בשנה שעברה.

<יוכי אילוז: כן.

ישראל אייכלר: אם ה-8,645 מיליון זה סכום שאנשים הוציאו, עם כמה את נשארת בסוף?

ישראל אייכלר: ב-14?

<יוכי אילוז: כן.

<יוכי אילוז: בעיקרון, כן.

ישראל אייכלר: לא יודע.

ישראל אייכלר: יש לנו עוד מעט ישיבת סיעה ואני חושב שזה יותר חשוב מהתאגיד.

ישראל אייכלר: לבוא לעניי ישראל בערב פסח עם קמחא דפסחא ב-14 מיליון שקלים במקום הסכום שהיה לפני שנתיים שעמד על 38 מיליון שקלים, זאת שערורייה.

<אייל מדן: אני לא מכיר את הסכום של 38 מיליון שקלים לפני שנתיים.

<אייל מדן: אני מכיר שאנחנו דווקא הבאנו תקציב שהוא גדול יותר מזה שהיה קודם לכן.

ישראל אייכלר: תראה.

ישראל אייכלר: כתוב לי כאן ב-2015.

<יוכי אילוז: היו 15 מיליון לחג נוסף.

<יוכי אילוז: היו שלושים מיליון שקלים שקיבלתי לקראת סוף שנה כתוספת, עת השר נכנס.

<יוכי אילוז: עת השר נכנס למשרד שלנו, היינו כבר אחרי.

<יוכי אילוז: אז הוא אמר שהוא מתגבר אותי לסלי מזון וחג נוסף והוסיף שלושים מיליון שקלים.

ישראל אייכלר: צריך לבקש ממנו שגם הפעם יעשה דבר כזה.

<אייל מדן: אני אגיד משהו כללי על קמחא דפסחא.

<אייל מדן: כל שנה ניתן על שינוייו כתוספת בהתאם ליכולות התקציביות של אותה שנה.

<אייל מדן: יש סיכום תקציב כל שנה מול המשרד לפי העדפות המשרד, לפי סדרי העדיפויות שלו, ובהתאם ליכולות יש את התוספת הזאת.

<אייל מדן: השנה אני מכיר שהתוספת כן ניתנה.

<אייל מדן: אני צריך לגבות את זה כמובן בנתונים אבל היא כן ניתנה לפחות מעבר למה שניתן בשנה שעברה.

<אייל מדן: לגבי תוספות אחרות.

<אייל מדן: אני מכיר 14.6 מיליון שקלים.

ישראל אייכלר: בשנה שעבה.

<אייל מדן: כן.

<אייל מדן: זה מה שהועבר למשרד.

ישראל אייכלר: גברת אילוז, בשנה שעברה הסכום היה 14 או 18 מיליון שקלים?

<יוכי אילוז: בשנה שעברה היו לי 17,650 מיליון שקלים לחג נוסף וקמחא דפסחא כולל עיזבונות וכולל מקומות קדושים.

<אייל מדן: אני אוודא את הנתונים שיש לי.

ישראל אייכלר: תתאמו את המספרים כי אני צריך לפנות גם לשר כחלון.

<יוכי אילוז: אני לוקחת מטבלת ההתחייבויות שלי שאני מעבירה כספים.

ישראל אייכלר: אולי תשלחי לנו את הדף עם הפרטים?

<שלומית אבינוח קואולמן: היא שלחה.

ישראל אייכלר: אתה תעדכן אותנו.

<אייל מדן: אני אעדכן.

ישראל אייכלר: כדי שאני אוכל להשוות.

ישראל אייכלר: כץ וכחלון, שניהם אנשים מאוד רגישים לעניי ישראל ואני לא צריך לבוא ולהטיף להם אבל המציאות שנוצרה היא מציאות בלתי אפשרית.

<יוכי אילוז: בנושא הפרוצדורה, לא סיימתי.

<יוכי אילוז: בנושא הפרוצדורה אני מדברת על פרוצדורה של להגיש.

<יוכי אילוז: זה לא בשליטה שלנו.

<יוכי אילוז: יש את הכללים של תוכנת המרכבה שנכנסה לתמיכות וזה לא רק בקמחא אלא גם עובדות ציבור וכל תמיכות המדינה הן היינו הך.

<יוכי אילוז: מבחינת פרוצדורה, להגיש דוח ביצוע.

<יוכי אילוז: זאת הפרוצדורה הכי קלה שיכולנו להגיע עם החשב הכללי כאשר העמותה מגישה לנו הוצאות והכנסות שלה, אנחנו מקבלים קובץ של הנתמכים, בודקים אותו מול מרשם התושבים ובודקים אותו מול סף העוני.

<יוכי אילוז: עמותות שנותנות למשל צ'קים דחויים ולא מגישות לי חשבונית, אנחנו לא יכולים להתחשב בזה כהוצאה.

<יוכי אילוז: לפעמים זה יוצר בעיה שהעמותה להביא עד שייפרע הצ'ק זה אבל מבחינת ההקלות הכי אפשריות שאנחנו יכולים, אנחנו מקלים ומסייעים לעמותה.

ישראל אייכלר: אני מעביר את הכדור הזה עכשיו למשרד המשפטים, לעורך דין חנן ארליך.

ישראל אייכלר: מה ששמענו כאן מהגברת אילוז שעובדת קשה מאוד כדי לבצע את הפרוצדורות, שאלה הם הכללים.

ישראל אייכלר: אני מבין שהאוניברסיטה או ארגון שמקבל חמישים מיליון שקלים או עשרים מיליון שקלים, שווה לו להביא 10,000 חתימות או מסמכים מהסטודנטים שלומדים בו, או בישיבות.

ישראל אייכלר: ברגע שאתה נותן 2.5 שקלים לסל ועל זה אני צריך להביא מסמכים, אני אתן לך משל.

ישראל אייכלר: רק השבוע הגשתי הצעת חוק.

ישראל אייכלר: יש חוק במכס במשרד האוצר שכאשר המכס מחליט לבדוק מכולה, וזה נמצא כשר לחלוטין, העלות של הבדיקה וההסעה של המכולה למקום הבידוק, על בעל הטובין.

ישראל אייכלר: כך אומר החוק.

ישראל אייכלר: מה קרה?

ישראל אייכלר: בזמן האחרון יש אינטרנט ויש קניות באינטרנט, אנשים קונים מוצרים בחמישים שקלים, במאה שקלים, בסין ובטייוואן, וזה מגיע אליהם הביתה.

ישראל אייכלר: מה לעשות, הבודק החליט לבדוק את הקופסה הזאת והוא מטיל על הקונה, על בעל הטובין, לפי החוק, את העלות של הבדיקה במאות שקלים כאשר כל המוצר לא שווה את הסכום הזה.

ישראל אייכלר: אני הגשתי השבוע הצעת חוק שעד חמישים אלף שקלים, למשל מי שמייבא מכוניות, אני מבין שהמדינה אומרת שייבאת מכונית, בבקשה, זה עולה לי לבדוק, המחיר יהיה עליך, אבל מי שמביא כמה סיכות ראש?

ישראל אייכלר: הגשתי הצעת חוק שעד חמישים אלף שקלים, הבדיקה תהיה על חשבון המדינה.

ישראל אייכלר: עורך דין ארליך, אני רוצה לשאול האם אפשר להשוות בין אדם שמקבל עשרים או חמישים או מאה אלף שקלים, הדרישות הפרוצדורליות, לבין מי שמקבל 2.5 שקלים?

ישראל אייכלר: אולי אפשר להקל.

<חנן ארליך: הכללים של הבדיקות, של המסמכים, של דרישות הדיווח, הדרישות של הנוהל הכללי של התמיכות, הוא נוהל שבאחריות שר האוצר והוא חולש על תחומי התמיכה במדינה.

<חנן ארליך: חלקם נובעים במבחני תמיכה ספציפיים.

<חנן ארליך: התכלית של הכללים, של ההנחיות האלה, היא כמובן לוודא שהכספים מגיעים למי שהם צריכים להגיע ושלא יהיו רמאויות.

<חנן ארליך: בחלקן הן דרישות שנקבעו על ידי החשב הכללי שהיה שותף בכיר להכנת הנוהל הכללי וחלקן דרישות שהוצעו על ידי המשרד עצמו, זה שנדרש לקבל את המבחנים.

<חנן ארליך: כמי שמבחני התמיכה והכללים מובאים אלינו לאישור, זה נקרא הליך התייעצות, חשבנו שאלה דברים שהם נכונים וראויים ולא ראינו לנכון לדרוש מהמשרדים לוותר עליהם מתוך הבנה שיש צורך לשמור על כספי הציבור ולוודא לאן הם מגיעים.

<חנן ארליך: בגלל שבסופו של דבר הם מגיעים לצרכן הקצה, לנזקקים שבסוף, חוזרת השאלה התקציבית שהיא בתחום שלי.

<חנן ארליך: זאת אומרת, ברור שאם היה מדובר על חלוקה של עשרות מיליוני שקלים, המצב היה שונה ואז אולי ההצדקה הייתה ברורה יותר.

<חנן ארליך: אני מסכים שבסופו של דבר הנזקק עצמו שהסל שהוא מקבל יש בו השתתפות זעומה של המדינה, על סמך זה לדרוש ממנו דיווח, זה לא משהו שהוא רצוי אבל לא בלתי נמנע.

<חנן ארליך: אני אומר שוב, אם התקציב היה גדל.

<חנן ארליך: בסופו של דבר המעמסה הזו לא אמורה להיות מוטלת על הנזקק עצמו.

<חנן ארליך: לא הוא זה שצריך להביא את כל הדיווחים אלא זה מוטל יותר על התאגיד, על מוסד הציבור שכן מקבל כספים.

<חנן ארליך: כל אחד בסוף מקבל סכום השתתפות, אמנם קטן, פר אדם אבל בסך הכול הסכום עצמו מהווה עשרות מיליוני שקלים.

ישראל אייכלר: יש עמותה שמקבלת מעל מיליון שקלים?

<יוכי אילוז: עמותת לתת קיבלה ארבעה מיליון שקלים כעמותת גג.

<חנן ארליך: יש מיליונים אבל בעמותות גג.

<חנן ארליך: אלה סכומים נכבדים ובסופו של דבר רוצים לראות שהסכומים מגיעים ליעד ולא נמצא את עצמנו מחלקים מאות אלפי שקלים לעמותה ובסוף יסתבר שהכספים נעלמו או חולקו באופן פיקטיבי.

<חנן ארליך: זאת תכלית הכללים האלה ואני חושב שהיא סבירה.

<חנן ארליך: אני מסכים שבסוף מתמחרים את זה פר אדם, זה נשמע קצת.

ישראל אייכלר: זאת אומרת, כל התמיכות במדינה צריכות את אותן פרוצדורות.

ישראל אייכלר: אין הבדלים.

<חנן ארליך: יש פרוצדורות שנוגעות לכלל המדינה.

<חנן ארליך: למשל, מה שמוסד הציבור עצמו נדרש להגיש ואלה הם אישורים, יש לו אישור ניהול תקין ואישור מהבנק שאפשר במקרה הצורך לקבל נתונים ורשימה לא מבוטלת של מסמכים וזה נוגע לכלל הגופים הנתמכים במדינה, מוסדות תורניים, גופים שמחלקים סלי מזון, מוסדות תרבות, מוסדות להגנה על בעלי חיים, גופי ספורט.

<חנן ארליך: הכללים האלה קבועים בנוהל הכללי של התמיכות.

<חנן ארליך: במבחני התמיכה הספציפיים שנוגעים לתחום מסוים כזה או אחר, יש לעתים הוראות נוספות.

<חנן ארליך: למשל, במקרה כמו זה שאומרים שאנחנו רוצים לדעת, מוסד ציבורי בא ואומר שהוא מחלק לאלף נזקקים ותנו לי בבקשה כך וכך עשרות אלפי שקלים או מאות אלפי שקלים, תראה לנו שאתה מחלק אותם לנזקקים ולא שחילקת למקורביך ולאנשיך.

<חנן ארליך: לכן נדרשים מסמכים נוספים והוכחות נוספות שהדבר הזה אכן מתקיים.

<חנן ארליך: אני מניח שהרצון להקל, ודאי שלא הנזקק בסוף יצטרך לטרוח בדבר הזה.

<חנן ארליך: בדרך כלל המוסד עצמו.

ישראל אייכלר: פרט אחד לא קלטתי.

ישראל אייכלר: מה בדיוק צריכה העמותה להביא חוץ ממה שמנית?

ישראל אייכלר: רשימה?

<חנן ארליך: דוח ביצוע.

ישראל אייכלר: שם, כתובת ותעודת זהות?

<יוכי אילוז: הם מקבלים מאתנו תקליטור אותו הם מעלים על קובץ אקסל והם מציינים את שמות הנזקקים שקיבלו, ראשי בתי אב עם מספר תעודת זהות, כתובת, מספר נפשות והכנסה.

ישראל אייכלר: מה זה הכנסה?

<יוכי אילוז: הכנסה של המשפחה.

ישראל אייכלר: תלושי משכורת?

<יוכי אילוז: לא.

<יוכי אילוז: אנחנו סומכים עליהם שיש בדיקת עומק.

ישראל אייכלר: בעצם זאת שורה אחת.

<יוכי אילוז: שורה אחת.

<יוכי אילוז: כל הקובץ הזה נבדק בתוכנה אצלנו.

<יוכי אילוז: כמו שאמרנו, עם ההקלות של מספר זהות מול משפחה, מול שם נעורים, כדי לא להסתבך עם שלמה סלומון ולהפיל אותם וכולי.

<קריאה: גם דוח ביצוע.

<קריאה: כל החשבוניות.

ישראל אייכלר: למה צריך חשבוניות?

ישראל אייכלר: לגבי קניית המוצרים?

<קריאה: איך נוכיח שחילקנו מיליון שקלים?

ישראל אייכלר: הרשימה של הבן אדם והוא קיבל.

<יוכי אילוז: טבלה, רשימה של הספקים שהם רכשו מהם את המזון.

ישראל אייכלר: לגבי ה-150 שקלים.

<יוכי אילוז: כן.

ישראל אייכלר: זאת אומרת, להבטיח שהם נתנו 150 שקלים.

<יוכי אילוז: כן.

<יוכי אילוז: גם את ההכנסות, את הקבלות מהתרומות.

ישראל אייכלר: אם הוא מקבל תרומה ממפעל בלי לשלם לו?

<יוכי אילוז: שיביא קבלה.

ישראל אייכלר: הוא נותן לו מוצרים בלי כסף.

<קריאה: יש תעודת משלוח.

<יוכי אילוז: הוא נותן לו תעודת משלוח שהוא נתן לו עם הערכה כספית.

<קריאה: אתם לא מכירים בזה במאה אחוזים.

<יוכי אילוז: אנחנו מכירים בזה במאה אחוזים אם יש פירוט של המוצרים.

<יוכי אילוז: אם יש סתם משלוח שאתה לא יודע מה זה, יש לנו בעיה.

<יוכי אילוז: אבל אם יש פירוט של המוצרים שהתקבלו עם הסכום, אנחנו לוקחים הוצאות פלוס הכנסות ולפיה מקבלים.

<קריאה: מוצרי מזון בלבד.

<יוכי אילוז: כן.

<יוכי אילוז: אנחנו מעדיפים שלא יתנו כהלוואות.

<יוכי אילוז: אנחנו מעדיפים שה-150 שקלים אלה, יהיו שווי מזון לפחות.

<גבי ועקנין: זה הכי חשוב לי.

<גבי ועקנין: יש לנו מיליוני תרומות ללא תעודות משלוח.

<גבי ועקנין: חקלאים מביאים לנו ירקות ופירות או תורמים כאלה.

<גבי ועקנין: הם אומרים שאם הם יעשו תעודת משלוח, הם יצטרכו לשלם על זה מע"מ.

<גבי ועקנין: יש להם איזושהי התחשבנות כספית שאני לא מבין בה.

<גבי ועקנין: איך אפשר להכיר בדבר הזה?

<יוכי אילוז: רואה החשבון שלכם מכיר עד עשרים אחוזים מהעלות.

<גבי ועקנין: למה הוא מכיר בעשרים אחוזים ולא בשלושים אחוזים?

<יוכי אילוז: זה סוג של דבר שהוא הסכים לקבל.

<יוכי אילוז: זה לא תלוי בנו.

<יוכי אילוז: זה עניין של נוהל.

<יוסף ויטמן: אם עמותה תגיש תצהיר של העמותה ויבואו לבדוק.

<יוכי אילוז: תכינו פנייה.

<יוכי אילוז: אני יכולה להעביר את זה לייעוץ המשפטי.

<גבי ועקנין: זה האבסורד הכי גדול בעניין.

<גבי ועקנין: אנחנו מביאים תרומות, משקיעים מאמצים להביא תרומות.

<יוכי אילוז: כן, אבל אתה צריך להבין שאם אני לא אדע את היקף התרומה, איך אני אדע שבאמת קיבלת בסדר הגודל הזה?

<גבי ועקנין: תצהיר חתום על ידי עורך דין ורואה חשבון שאכן מה שאנחנו מדווחים זה כך.

<יוכי אילוז: תכינו פנייה.

<יוכי אילוז: אני מוכנה לבדוק את זה.

<גבי ועקנין: המע"מ שהעמותות משלמות למוצרים, לסלי המזון, הוא הרבה יותר מכפי שמקבלים.

<גבי ועקנין: העמותות תורמות למדינה הרבה יותר מאשר הן מקבלות.

ישראל אייכלר: אתם לא מקבלים החזרי מע"מ.

<גבי ועקנין: ודאי שלא.

<גבי ועקנין: זה מגיע למשרד האוצר.

ישראל אייכלר: אתה רוצה שיהיה פטור ממע"מ?

<גבי ועקנין: שלא ייתנו ולא יקבלו.

<גבי ועקנין: לא לתת ולא לקחת.

<גבי ועקנין: שעל הסלים האלה שאנחנו מחלקים, לא נשלם מע"מ ואנחנו לא צריכים תקציב לכך.

ישראל אייכלר: בחוק יש מקבילה על משהו שלא משלמים עליו מע"מ?

<קריאה: יש מושגים כמו למשל רכישת אמבולנס פוטר ממע"מ.

<קריאה: כל מיני צרכים הומניטריים שפטורים ממע"מ.

ישראל אייכלר: אם יש משהו דומה, אני יכול לפנות למשרד המשפטים, אבל אתה מביא לי אמבולנס כדוגמה, אתה מבין שזה לא המקרה.

ישראל אייכלר: לגבי משפחות, רצית לומר לגבי ההרחבה.

ישראל אייכלר: היום אתם נותנים לפי נפשות או תוספת מיוחדת?

<יוכי אילוז: במבחן התמיכה של סלי מזון, אנחנו מאפשרים למשפחות מעל חמש נפשות הגשה של יותר מסל אחד.

<יוכי אילוז: להגיש בתצהיר של הדיווח.

<יוכי אילוז: זה מעוגן במבחן התמיכה.

<יוכי אילוז: במבחן התמיכה של קמחא, לא רצינו לעכב את הפרסום ולעשות שינויים ואז בכלל היינו חורגים, לכן השארנו את זה כמו שזה.

ישראל אייכלר: מה זמן לוקח להוסיף שורה?

<יוכי אילוז: זה לא להוסיף שורה.

<יוכי אילוז: זה סיפור קצת יותר מורכב.

ישראל אייכלר: משנה שעברה הייתה לנו שנה שלמה.

<יוכי אילוז: בזה הם לא עשו את השינוי.

ישראל אייכלר: אנחנו מבקשים גם את השינוי הזה, כמו שביקשנו בשנה שעברה.

<יוכי אילוז: לדעתי זה צריך להיות עם פרופורציה של תקציב.

ישראל אייכלר: לתקצב את זה.

<יוכי אילוז: אם יהיה לי תקציב של 14 מיליון, בשנה הבאה הוא יגיד לי שאני נותנת לו שקל.

ישראל אייכלר: הבנתי.

ישראל אייכלר: ברשותכם, אני רוצה לסכם את הישיבה.

ישראל אייכלר: הוועדה לפניות הציבור דנה בנושא קמחא דפסחא והיא קוראת למשרד האוצר ולמשרד הרווחה לפרסם מיד בעיתונים את הסכום המקסימלי לסיוע לקמחא דפסחא ולחג נוסף על מנת שהעמותות יוכלו להגיש את הבקשות.

ישראל אייכלר: אנחנו נבקש לפרסם את הסכום עליו הודיע כאן נציג משרד האוצר של 18 מיליון שקלים ולא 13 מיליון שקלים כפי שידוע כאן.

ישראל אייכלר: אנחנו נפנה במכתב לשר האוצר ולשר הרווחה לגבי הקיצוץ שנעשה בתקציבי סלי המזון עבור פיילוט ההזנה.

ישראל אייכלר: לקחת מעניים ולהעביר לעניים, זה עוול גדול מאוד ואנחנו חושבים שאם רוצים לעשות פיילוט הזנה, זה מאוד חשוב, אבל לקחת תקציב אחר ולא מכספי העניים.

<שלומית אבינוח קואולמן: אתה מדבר על ה-400 אלף.

<יוכי אילוז: זה לא פיילוט.

ישראל אייכלר: פיילוט ההזנה.

<יוכי אילוז: זה לא פיילוט.

<יוכי אילוז: זה פרויקט קבוע שאנחנו עובדים אתו שנים.

<יוכי אילוז: יש לנו שלושה תחומים: קמחא דפסחא, סלי מזון חודשיים ומסגרות הזנה.

<יוכי אילוז: אלה שלושת התחומים של הסיוע במזון.

<יוכי אילוז: במסגרות הזנה, תמיד זה היה מתוקצב רק מהשוטף ומוועדת העיזבונות.

<יוכי אילוז: בגלל הסכום הנמוך, ביקשנו שיהיה סביר, אחרי שכבר הגישו עמותות.

<יוכי אילוז: אנחנו לא יכולים להגיד להן שאין תקציב, הגשתן לחינם, לא יהיה.

ישראל אייכלר: לא.

ישראל אייכלר: המשרד יוסיף תקציב ולא ייקח מקמחא דפסחא.

ישראל אייכלר: זה מה שאני מבקש.

<יוכי אילוז: זה מה-18.

ישראל אייכלר: בטח.

<שלומית אבינוח קואולמן: לקחו 600 אלף.

ישראל אייכלר: אנחנו מבקשים שלא יהיה הקיצוץ הזה.

ישראל אייכלר: אנחנו רוצים לקבל את רשימת 36 הישובים ולברר האם בני ברק נמצאת ברשימה, ואם לא, מדוע היא הוצאה מהרשימה.

ישראל אייכלר: אנחנו גם מבקשים לתת את סלי המזון לפי גודל המשפחה ומספר הנפשות ולהוסיף תקצוב כדי לאפשר למשפחות גדולות יותר לקבל יותר מסל מזון אחד.

ישראל אייכלר: אני רוצה להודות לכם.

ישראל אייכלר: את העבודה האמיתית אתם עושים בשטח.

ישראל אייכלר: אנחנו רק מנסים לסייע.

ישראל אייכלר: תודה רבה.